
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 464 

27 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση διαφορετικού ωραρίου λειτουργίας του 
Δημοτικού Κολυμβητηρίου του Οργανισμού Νεο¬ 
λαίας και Αθλητισμού του Δήμου Ελληνικού - Αρ- 

γυρούπολης. 1 

Έγκριση Προγράμματος Μεταπτυχιακών Σπουδών 
με τίτλο: «Τεκμηρίωση Κτιριοδομίας Πόλης μετά 
τον 16ο αιώνα και Μεθοδολογίες Επεμβάσεων» 
στο Τμήμα Αρχειονομίας, Βιβλιοθηκονομίας και 
Μουσειολογίας, της Σχολής Επιστήμης της Πλη¬ 
ροφορίας και Πληροφορικής του Ιονίου Πανεπι¬ 
στημίου. 2 

Έγκριση Προγράμματος Μεταπτυχιακών Σπουδών με 
τίτλο: «Οπτικοακουστικές Τέχνες στην Ψηφιακή 
Εποχή» του Τμήματος Τεχνών Ήχου και Εικόνας 
της Σχολής Μουσικής και Οπτικοακουστικών Τε- 

χνών του Ιονίου Πανεπιστημίου. 3 

Τροποποίηση των υπ’ αριθμ. 3701/55/22.11.2011 και 
3032/52/21.10.2014 αποφάσεων του Δ.Σ. του Οργα¬ 
νισμού Απασχόλησης Εργατικού Δυναμικού σχε¬ 
τικά με το Σύστημα Επικοινωνίας και Εγγραφής 
Ανέργων στον ΟΑΕΔ. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 512.3/2015/-1157/2015/ 
21-01-2015 απόφαση του Κεντρικού Λιμενάρχη Πατρών 


που δημοσιεύθηκε στο ΦΕΚ 246/17-02-2015 (τ.Β'). 5 

ΑΠΟΦΑΣΕΙ Σ 

Αριθμ. 3175/1899 (1) 


Καθιέρωση διαφορετικού ωραρίου λειτουργίας του Δη¬ 
μοτικού Κολυμβητηρίου του Οργανισμού Νεολαίας και 
Αθλητισμού του Δήμου Ελληνικού - Αργυρούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.δ. 135/2010 «Οργανισμός της Απο¬ 
κεντρωμένης Διοίκησης Αττικής» (ΦΕΚ 228/Α/27-12-2010). 


2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α/07-06-2010). 

3. Τις διατάξεις του άρθρου 36 του Ν.3584/2007 «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων» (ΦΕΚ 143/Α/28-06-2007). 

4. Τις διατάξεις του άρθρου 56 του Ν. 4257/2014 (ΦΕΚ 
93/Α'/2014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών». 

5. Την υπ’ αρ. 4/06-02-2015 Πράξη του Υπουργικού 
Συμβουλίου (ΦΕΚ 24/Α'/06-02-2015) περί αποδοχής πα- 
ραιτήσεως του Γενικού Γραμματέα Αποκεντρωμένης 
Διοίκησης Αττικής. 

6. Την υπ’ αριθ. 46/2014 απόφαση του Διοικητικού 
Συμβουλίου του ΝΠΔΔ «Οργανισμός Νεολαίας & Αθλη¬ 
τισμού» του Δήμου Ελληνικού - Αργυρούπολης, περί 
έγκρισης δεκαοκτάωρης λειτουργίας του Δημοτικού 
Κολυμβητηρίου, αποφασίζουμε: 

Καθιερώνουμε τη 18ωρη λειτουργία του Δημοτικού 
Κολυμβητηρίου Αργυρούπολης, για την αθλητική περί¬ 
οδο 2014-2015 (Σεπτέμβριος 2014 έως Αύγουστος 2015), 
διότι το Δημοτικό Κολυμβητήριο λειτουργεί καθημε¬ 
ρινά από τις 05:30 έως 23:30, λόγω των πολυάριθμων 
Αθλητικών Τμημάτων Κολύμβησης, που παρέχει σε πάνω 
από 1000 αθλούμενους ετησίως, τόσο σε παιδιά όσο 
και σε ενήλικες. 

Από τις διατάξεις της απόφασης αυτής προκα- 
λείται δαπάνη ύψους 310.000,00 € περίπου σε βά¬ 
ρος του προϋπολογισμού του ΝΠΔΔ «Οργανισμός 
Νεολαίας και Αθλητισμού» του Δήμου Ελληνικού- 
Αργυρούπολης για το οικονομικό έτος 2015 που 
θα βαρύνει τους ΚΑ: 10.6022.0001, 10.6021.0001 και 
10.6052.0001, ανάλογη δε δαπάνη προκαλείται για 
τα επόμενα έτη σε βάρος των ίδιων κωδικών του 
προϋπολογισμού του ΝΠΔΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2015 

Η Ασκούσα Καθήκοντα Γενικού Γραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 

Αριθμ. 544 (2) 

Έγκριση Προγράμματος Μεταπτυχιακών Σπουδών με 
τίτλο «Τεκμηρίωση Κτιριοδομίας Πόλης μετά τον 16ο 
αιώνα και Μεθοδολογίες Επεμβάσεων» στο Τμήμα 
Αρχειονομίας, Βιβλιοθηκονομίας και Μουσειολογίας, 
της Σχολής Επιστήμης της Πληροφορίας και Πληρο¬ 
φορικής του Ιονίου Πανεπιστημίου. 

Η ΠΡΥΤΑΝΗΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη τις διατάξεις του: 

1. Ν. 4301/2014, άρθρο 34 

2. Ν. 3685/2008 (ΦΕΚ 148 τ. Α') «Θεσμικό πλαίσιο για 
τις μεταπτυχιακές σπουδές», όπως τροποποιήθηκαν με 
τις διατάξεις του άρθρου 24 του Ν.3696/2008 (ΦΕΚ 177 
Α', 25-8-2008), του άρθρου 27 του Ν. 3794/2009 (ΦΕΚ 
156, τ. Α' 04-9-2009) και του άρθρου 37, παρ. 5 του 
Ν. 3848/2010 (ΦΕΚ 71 τ. Α'). 

3. άρθρου 80 παρ. 11° του Ν. 4009/2011 (ΦΕΚ 195 
τ. Α') «Δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων», όπως τροποποιήθηκε με τις διατάξεις 
του άρθρου 47, παρ. γ' του Ν. 4025/2011 (ΦΕΚ 228 Α'), 
του άρθρου 5, παρ. 8 του Ν. 4076/2012 (ΦΕΚ 159 Α') και 
του άρθρου 34 παρ. 2 του Ν. 4115/2013 (ΦΕΚ 24 Α'). 

4. Ν. 3374/2005 και ιδίως τα άρθρα 14 και 15 (ΦΕΚ 189 
τ. Α', 02-08-2005) «Διασφάλιση της ποιότητας στην ανώ¬ 
τατη εκπαίδευση. Σύστημα μεταφοράς και συσσώρευ¬ 
σης πιστωτικών μονάδων - Παράρτημα Διπλώματος», 
όπως τροποποιήθηκε και ισχύει. 

5. άρθρου 90 του «Κώδικα νομοθεσίας για την Κυβέρ¬ 
νηση και τα Κυβερνητικά Όργανα» που κυρώθηκε με το 
άρθρο πρώτο του Π.Δ. 63/2005 (ΦΕΚ 98 Α'). 

6. Την απόφαση της Γενικής Συνέλευσης Ειδικής Σύν¬ 
θεσης του Τμήματος Αρχειονομίας, Βιβλιοθηκονομίας 
και Μουσειολογίας του Ιονίου Πανεπιστημίου (4η Συνε¬ 
δρίαση/22-7-2014), σε ορθή επανάληψη. 

7. Την υπ’ αριθ. 403 /12 Ιουνίου 2014 απόφαση του 
Εργαστηρίου Πειραματικής Αντοχής των Υλικών και 
Κατασκευών, Διάταξη Τεχνητών Σεισμών, του Τομέα 
Επιστήμης και Τεχνολογίας των Κατασκευών, του Τμή¬ 
ματος Πολιτικών Μηχανικών της Πολυτεχνικής Σχολής 
του Αριστοτελείου Πανεπιστημίου Θεσσαλονίκης. 

8. Τις αποφάσεις της Συγκλήτου Ειδικής Σύνθεσης του 
Ιονίου Πανεπιστημίου (7η συνεδρίαση/31-07-2014 και 4η 
συνεδρίαση /09-02-2015). 

9. Την υπ’ αριθ. 130241/Β7 Υ.Α. (ΦΕΚ: 2320/τ.Β'/ 
28-08-2014) που αφορά στο ΠΜΣ του Τμήματος Αρχειο- 
νομίας, Βιβλιοθηκονομίας και Μουσειολογίας του Ιονίου 
Πανεπιστημίου με τίτλο: «Τεκμηρίωση Κτιριοδομίας Πό¬ 
λης μετά τον 16ο αιώνα και Μεθοδολογίες Επεμβάσεων». 

10. Το έγγραφο της ΑΔΙΠ, από το οποίο προκύπτει ότι 
έχει ολοκληρωθεί η εξωτερική αξιολόγηση του Τμήμα¬ 
τος Αρχειονομίας, Βιβλιοθηκονομίας και Μουσειολογίας 
του Ιονίου Πανεπιστημίου. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδ. έτος 2014-2015 τη λειτουργία 
Π.Μ.Σ. με τίτλο: «Τεκμηρίωση Κτιριοδομίας Πόλης μετά 
τον 16ο αιώνα και Μεθοδολογίες Επεμβάσεων» στο Τμήμα 
Αρχειονομίας, Βιβλιοθηκονομίας και Μουσειολογίας, της 
Σχολής Επιστήμης της Πληροφορίας και Πληροφορικής 
του Ιονίου Πανεπιστημίου (Κέρκυρα) σύμφωνα με τα εξής: 


Άρθρο 1 

Γ ενικές διατάξεις 

1. Το Τμήμα Αρχειονομίας, Βιβλιοθηκονομίας και Μου- 
σειολογίας της Σχολής Επιστήμης της Πληροφορίας και 
Πληροφορικής του Ιονίου Πανεπιστημίου οργανώνει και 
λειτουργεί, από το ακαδ. έτος 2014-2015, Πρόγραμμα 
Μεταπτυχιακών Σπουδών (Π.Μ.Σ.) με τίτλο «Τεκμηρίω¬ 
ση Κτιριοδομίας Πόλης μετά τον 16ο αιώνα και Μεθο¬ 
δολογίες Επεμβάσεων», σύμφωνα με τις διατάξεις της 
απόφασης αυτής και του Νόμου 3685/2008, (ΦΕΚ 148Α'), 
όπως τροποποιήθηκε και ισχύει. 

2. Στο Π.Μ.Σ. συμμετέχει με παροχή υλικοτεχνικής υπο¬ 
δομής το Εργαστήριο Πειραματικής Αντοχής των Υλικών 
και Κατασκευών, Διάταξη Τεχνητών Σεισμών, του Τομέα 
Επιστήμης και Τεχνολογίας των Κατασκευών του Τμή¬ 
ματος Πολιτικών Μηχανικών της Πολυτεχνικής Σχολής 
του Αριστοτελείου Πανεπιστημίου Θεσσαλονίκης (υπ’ 
αριθμ. 403/12 Ιουνίου 2014 απόφαση του Εργαστηρίου 
Πειραματικής Αντοχής των Υλικών και Κατασκευών, 
Διάταξη Τεχνητών Σεισμών, του Τομέα Επιστήμης και 
Τεχνολογίας των Κατασκευών, του Τμήματος Πολιτικών 
Μηχανικών της Πολυτεχνικής Σχολής του Αριστοτελείου 
Πανεπιστημίου Θεσσαλονίκης). 

Άρθρο 2 - 

Σκοπός - Αντικείμενο 

1. Αντικείμενο του Π.Μ.Σ. είναι η ενίσχυση της επιστη¬ 
μονικής έρευνας και η παραγωγή νέας γνώσης στην 
περιοχής των αρχειακών δεδομένων της Πόλης και της 
Κτιριοδομίας μετά τον 16° αιώνα και των συναφών με¬ 
θοδολογιών επεμβάσεων. 

2. Σκοπός του Π.Μ.Σ. είναι: 

α) η ειδίκευση πτυχιούχων ΑΕΙ της χώρας ή άλλων 
ομοταγών Πανεπιστημιακών Ιδρυμάτων της αλλοδαπής 
και η παροχή εξειδικευμένων γνώσεων στο αντικείμενο 
της αρχειακής τεκμηρίωσης των υλικών, της συντή¬ 
ρησης, των γενικών κανόνων και των μεθοδολογιών 
επεμβάσεων κυρίως στις περιοχές της μεσογειακής 
λεκάνης και ιδιαίτερα της Αδριατικής από τον 16° αιώνα. 

β) Η σε βάθος κατάρτιση επιστημόνων στις σύγχρονες 
μεθόδους και τεχνικές της διεπιστημονικής προσέγ¬ 
γισης, συνεργασίας και έρευνας, ώστε να καταστούν 
ικανοί αφενός μεν να καλύψου ν με επάρκεια τις αυξα¬ 
νόμενες ανάγκες του δημοσίου και ιδιωτικού τομέα της 
χώρας αλλά και άλλων χωρών της ΕυρωπάίκήςΈνωσης 
ή και εκτός αυτής, αφετέρου δε να καταστούν ικανοί 
για την παραγωγή νέας γνώσης. 

Άρθρο 3 

Μεταπτυχιακοί τίτλοι 

Το Πρόγραμμα Μεταπτυχιακών Σπουδών απονέμει 
Μεταπτυχιακό Δίπλωμα Ειδίκευσης (Μ.Δ.Ε.) στην «Τεκ¬ 
μηρίωση Κτιριοδομίας Πόλης μετά τον 16ο αιώνα και 
Μεθοδολογίες Επεμβάσεων» με τις εξής κατευθύνσεις: 
α) Αρχειακή Τεκμηρίωση β) Υλικά Επεμβάσεων γ) Τε¬ 
χνικές Επεμβάσεις 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι Τμημάτων Πα¬ 
νεπιστημίων Αρχειονομίας, Βιβλιοθηκονομίας και Μου- 
σειολογίας, Ιστορίας, Αρχαιολογίας, Ιστορίας της Τέ¬ 
χνης ή άλλων Τμημάτων Πανεπιστημίων της ημεδαπής 

ή της αλλοδαπής συναφούς γνωστικού αντικειμένου, 
πτυχιούχοι Πολυτεχνικών Σχολών της ημεδαπής ή της 
αλλοδαπής συναφούς γνωστικού αντικειμένου, καθώς 
και πτυχιούχοι Τμημάτων ΤΕΙ της ημεδαπής ή της αλ¬ 
λοδαπής συναφούς γνωστικού αντικειμένου. 

Άρθρο 5 

Χρονική διάρκεια 

Η χρονική διάρκεια σπουδών για την απονομή του 
ΜΔΕ ορίζεται σε τέσσερα (4) εξάμηνα. 

Άρθρο 6 

Πρόγραμμα Μαθημάτων 

Για το Μεταπτυχιακό Δίπλωμα Ειδίκευσης: 

1. Ως γλώσσα διδασκαλίας ορίζεται η Ελληνική. Εν 
τούτοις, η συγγραφή των Μεταπτυχιακών Διπλωματικών 
Εργασιών μπορεί να γίνει και στην Αγγλική υστέρα από 
επιλογή του φοιτητή. 

2. Τα μαθήματα, η διδακτική και ερευνητική απασχό¬ 
ληση, οι πρακτικές ασκήσεις και οι κάθε άλλου είδους 
ερευνητικές και εκπαιδευτικές δραστηριότητες ορίζο¬ 
νται ως εξής: 

α. Κάθε φοιτητής/ήτρια παρακολουθεί τα μαθήματα 
κορμού (κοινά και στις τρεις κατευθύνσεις) και τα μαθή¬ 
ματα ειδίκευσης, ανάλογα με την ειδικότητα που επέλεξε. 

β. Στο πρώτο εξάμηνο διδάσκονται μόνο μαθήματα κορ¬ 
μού, καθόσον παρέχονται γνώσεις απαραίτητες και για τις 
τρεις ειδικότητες. Στο δεύτερο εξάμηνο υπάρχουν μαθή¬ 
ματα κορμού και μαθήματα ειδικότητας. Στο τρίτο εξά¬ 
μηνο υπάρχουν μόνο μαθήματα ειδικότητας. Στο τέταρτο 
εξάμηνο ο/η φοιτητής/ήτρια αναλαμβάνει Μεταπτυχιακή 
Εργασία συναφή στην κατεύθυνση που επέλεξε. 

3. Η δομή του προγράμματος μαθημάτων του Μετα¬ 
πτυχιακού 

Προγράμματος έχει ως ακολούθως: 

Τα μαθήματα κάθε εξαμήνου είναι: 

Α' ΕΞΑΜΗΝΟ : 


ΜΑΘΗΜΑΤΑ ΚΟΡΜΟΥ 

ΕΌΤ3 

(υποχρεωτικά για όλους/ες τους/τις Φοιτητές/ 
Φοιτήτριες) 

30 

1. Ερευνητική Μεθοδολογία. Αποτυπώσεις, τρόποι 
και μέθοδοι. Σχεδίαση (ύφος - συμβολισμοί - παρα¬ 
δοχές - επισημάνσεις). Αναπαραστάσεις. 

7,5 

2. Ιστορία της Αρχιτεκτονικής, της Δομικής Τεχνο¬ 
λογίας και των εφηρμοσμένων Τεχνών των χωρών 
της μεσογειακής λεκάνης και ειδικότερα της Αδρι- 
ατικής από τον 16° αιώνα. 

7,5 

3. Στοιχεία παραμετροποίησης και διαχείρισης κτι- 
ριακού σχεδιασμού (κλίμα, γεωμορφολογία, ιστο¬ 
ρικές και κοινωνικές συνθήκες, κτιριολογικές και 
τυπολογικές μεταβολές και μετεξελίξεις) στα κτί¬ 
ρια (κατοικία - μέσο παραγωγής, κατοικία -εμπόριο, 
ναυτιλία, κατοικία - κεφαλαιοκρατική οργάνωση, 
δημόσια, βιομηχανικά κλπ. κτίρια) και στα διατηρη¬ 
τέα σύνολα και οικισμούς (ανοιχτοί - οχυροί, κτη- 
νοτροφικοί - αγροτικοί, ημιαστικοί - βιομηχανικοί 
- προσφυγικοί, κοινωνική οργάνωση και οικονομία). 
Όργανα και φορείς διαχείρισης. 

7,5 

4. Δίκαιο προστασίας πολιτιστικής κληρονομιάς 
[Διεθνείς Συμβάσεις και Χάρτες, Ελληνικοί Νόμοι 
και Κανονισμοί, Ζώνες 

7,5 

Προστασία και διατηρητέα (χαρακτηρισμοί)] 



Β' ΕΞΑΜΗΝΟ 


ΜΑΘΗΜΑ ΚΟΡΜΟΥ 

(υποχρεωτικό για όλους/ες τους/τις φοι- 
τητές/φοιτήτριες) 

Ε0Τ3 

30 

1. θεωρία των επεμβάσεων (παλαιό και 
νέο, χρηστικότητα -άνεση - ευκρασία - 
ασφάλεια), είδη επεμβάσεων, εισαγωγή 
νέων χρήσεων, ιστορική συνέχεια, συμβο¬ 
λισμοί), Προτάσεις επεμβάσεων (χρήσεις, 
στόχοι, δυνατότητες) και Κριτική αξιολό¬ 
γηση προτάσεων - Συμβατότητα 

7,5 

ΜΑΘΗΜΑΤΑ ΕΙΔΙΚΕΥΣΗΣ 
(κάθε φοιτητής/ήτρια υποχρεούται να 
παρακολουθήσει και τα δυο μαθήματα 
της ειδίκευσης που επιλέγει, καθώς και 
ένα μάθημα εκ των τεσσάρων μαθημάτων 
από τις υπόλοιπες δυο ειδικεύσεις) 


α) Κύκλος Αρχειακής Τεκμηρίωσης 


1. Αρχειακή τεκμηρίωση διερευνούμενου 
αντικειμένου και του ευρύτερου χώρου του 

7,5 

2. Καταγραφική διαδικασία (περιγραφή 
διερευνούμενου αντικειμένου, προσδιο¬ 
ρισμοί ζημιών και αιτιών, κτλ.) 

7,5 

β) Κύκλος Υλικών 


1. Καταγραφή δειγμάτων υλικών 

7,5 

2. Υλικά, είδη και ιδιότητες 

7,5 

γ) Κύκλος Τεχνικών Επεμβάσεων 


1. Κατασκευαστική ανάλυση - Δομικά συ¬ 
στήματα 

7,5 

2. Οργάνωση εργοταξίου - Μηχανολογι¬ 
κός εξοπλισμός 

7,5 


Γ ΕΞΑΜΗΝΟ 


ΜΑΘΗΜΑΤΑ ΕΙΔΙΚΕΥΣΗΣ 


(κάθε φοιτητής/ήτρια υποχρεούται να παρακολου¬ 
θήσει και τα τρία μαθήματα της ειδίκευσης που 
επιλέγει, καθώς και ένα μάθημα εκ των έξι μαθη¬ 
μάτων από τις υπόλοιπες δυο ειδικεύσεις) 

ΕΌΤ5 

30 

α) Κύκλος Αρχειακής Τεκμηρίωσης 


1. Αρχειακή τεκμηρίωση διερευνούμενου αντικει¬ 
μένου - φάσεις κατασκευής και επεμβάσεων -τυ¬ 
πολογική ανάλυση 

7,5 

2. φωτογραφική τεκμηρίωση - στοιχεία θεωρίας 
φωτογραφίας 

7,5 

3. Πληροφορίες για ελλείποντα στοιχεία (συλλογή 
-καταγραφή - αξιολόγηση). Βοηθητικές και διερευ¬ 
νητικές τομές - μετρήσεις - ασφάλεια 

7,5 

β) Κύκλος Υλικών 


1. Επιστήμη και τεχνολογία υλικών. 

7,5 

2. Γ ενικές αρχές της αντοχής των υλικών. Επίδρα¬ 
ση του περιβάλλοντος στα υλικά. Προστασία των 
υλικών. 

7,5 

3. Τεχνολογία και μέθοδοι διερεύνησης και αξιο¬ 
λόγησης υλικών. 

7,5 

γ) Κύκλος Τεχνικών Επεμβάσεων 


1. Αρχές στατικής - δυναμικής ανάλυσης των κα¬ 
τασκευών. 

Διατάραξη της κρατούσας ισορροπίας. Παρεμβολή 
νέων υλικών κατασκευών. 

7,5 

2. Τεχνικές δομικής αποκατάστασης με παραδοσι¬ 
ακή τεχνολογία. Τεχνικές δομικής αποκατάστασης 
με σύγχρονη τεχνολογία. 

7,5 

3. Τεχνικές ενίσχυσης φερόντων στοιχείων. Τεχνι¬ 
κές αντικατάστασης φερόντων στοιχείων. Αντι¬ 
κατάσταση - 

Αποκατάσταση μη φερόντων στοιχείων/Ενταξη 
εγκαταστάσεων - πυρασφάλειας. 

7,5 


Δ' ΕΞΑΜΗΝΟ 

ΕΡΕΥΝΑ ΚΑΙ ΣΥΓΓΡΑΦΗ ΕΟΤδ 

ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ ΕΡΓΑΣΙΑΣ 30 

Αρθρο 7 - 
Αριθμός εισακτέων 

Ο αριθμός εισακτέων στο Π.Μ.Σ. ορίζεται κατ’ ανώτατο 
όριο σε είκοσι (20) άτομα κατ’ έτος. 

Άρθρο 8 
Προσωπικό 

Στο Π.Μ.Σ. θα απασχοληθούν μέλη ΔΕΠ του Τμήματος 
Αρχειονομίας, Βιβλιοθηκονομίας και Μουσειολογίας του 
Ιονίου Πανεπιστημίου ή άλλων Τμημάτων του Ιδρύματος 
ή άλλων Τμημάτων Πανεπιστημίων και Πολυτεχνείων 
της ημεδαπής, καθώς και άλλες κατηγορίες διδασκό¬ 
ντων σύμφωνα με τις διατάξεις του άρθρου 5 του Νόμου 
3685/2008, (ΦΕΚ 148Α). 

Άρθρο 9 

Υλικοτεχνική υποδομή 

Το Τμήμα Αρχειονομίας, Βιβλιοθηκονομίας και Μου- 
σειολογίας του Ιονίου Πανεπιστημίου θα διαθέσει τον 
υφιστάμενο εξοπλισμό, τα εργαστήρια, τις βιβλιοθήκες 
και τις αίθουσες για την πραγματοποίηση του Π.Μ.Σ. 
Επιπλέον, για την κάλυψη των αναγκών του προγράμ¬ 
ματος θα απαιτηθεί η αγορά εκπαιδευτικού υλικού, το 
οποίο συνίσταται σε εξοπλισμό εργαστηρίων (υλικό και 
λογισμικό), βιβλία και μελέτες σε έντυπη και ηλεκτρο¬ 
νική μορφή. 

Άρθρο 10 

Διάρκεια λειτουργίας 

Το Π.Μ.Σ. θα λειτουργήσει έως και το ακαδημαϊκό 
έτος 2021-2022, με την επιφύλαξη των διατάξεων της 
παραγράφου 11α του άρθρου 80 του Νόμου 4009/2011, 
(ΦΕΚ 195Α) όπως τροποποιήθηκε και ισχύει. 

Άρθρο 11 

Κόστος λειτουργίας 

Το ετήσιο κόστος λειτουργίας του Π.Μ.Σ. που αφορά 
στις λειτουργικές δαπάνες ανέρχεται στο ποσόν των 
30.000 ευρώ, και αναλύεται σε κατηγορίες δαπανών 
ως εξής: 


Κατηγορία δαπάνης 

Κόστος 
σε ευρώ 

1. Δαπάνες μετακινήσεων 

7000 

2. Υλικοτεχνική υποδομή-προμήθεια εκ¬ 
παιδευτικού υλικού (Εξοπλισμός, όργανα, 
υλικά) 

9000 

2. Δαπάνες για αναλώσιμα 

4000 

3. Προμήθεια ή συντήρηση εξοπλισμού 

5000 

4. Αλλες δαπάνες 

5000 

Σύνολο 

30.000 


Το κόστος λειτουργίας θα καλυφθεί από πηγές, όπως: 
πόροι από ερευνητικά προγράμματα από κοινοτικά προ¬ 
γράμματα, καθώς και δωρεές, παροχές, κληροδοτήματα, 
χορηγίες φορέων του δημοσίου ή ιδιωτικού τομέα γε¬ 
νικά, νομικών ή φυσικών προσώπων και λοιπών πόρων. 

Άρθρο 12 

Μεταβατικές διατάξεις 

Όσα θέματα δεν ρυθμίζονται με την παρούσα απόφα¬ 
ση θα ρυθμίζονται από τον κανονισμό Μεταπτυχιακών 
Σπουδών και από τα αρμόδια όργανα σύμφωνα με την 
κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 20 Φεβρουάριου 2015 
Η Πρύτανις 

ΑΝΑΣΤΑΣΙΑ ΣΑΛΗ - ΠΑΠΑΣΑΛΗ 

-♦- 

Αριθμ. 545 (3) 

Έγκριση Προγράμματος Μεταπτυχιακών Σπουδών με 
τίτλο: «Οπτικοακουστικές Τέχνες στην Ψηφιακή Επο¬ 
χή» του Τμήματος ΤεχνώνΉχου και Εικόνας της Σχο¬ 
λής Μουσικής και Οπτικοακουστικών Τεχνών του Ιο- 
νίου Πανεπιστημίου. 

Η ΠΡΥΤΑΝΙΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη τις διατάξεις του: 

1. του Ν. 4301/2014, άρθρο 34, 

2. του Ν. 3685/2008 και ιδίως το άρθρο 6 (ΦΕΚ 148 
Α') «Θεσμικό πλαίσιο για τις μεταπτυχιακές σπουδές», 
όπως τροποποιήθηκε με τις διατάξεις του άρθρου 
24 του Ν. 3696/2008 (ΦΕΚ 177 Α'), του άρθρου 27 του 
Ν. 3794/2009 (ΦΕΚ 156 Α') και του άρθρου 37, παρ. 5 του 
ν. 3848/2010 (ΦΕΚ 71 Α'), 

3. της παρ. 11α του άρθρου 80 του ν. 4009/2011 (ΦΕΚ 
195 Α') «Δομή, λειτουργία, διασφάλιση της ποιότητας 
των σπουδών και διεθνοποίηση των ανωτάτων εκπαι¬ 
δευτικών ιδρυμάτων», όπως τροποποιήθηκε με τις δι¬ 
ατάξεις της παρ. γ' του άρθρου 47 του ν. 4025/2011 
(ΦΕΚ 228 Α'), της παρ. 8 του άρθρου 5 του ν. 4076/2012 
(ΦΕΚ 159 Α'), της παρ. 2 του άρθρου 34 του ν. 4115/2013 
(ΦΕΚ 24 Α'). 

4. του Ν. 3374/2005 (ΦΕΚ 189 Α') και ιδίως τα άρθρα 
14 και 15 «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων - Παράρτημα διπλώματος» όπως 
τροποποιήθηκε και ισχύει, 

5. του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.Δ. 63/2005 (ΦΕΚ 98 Α'). 

6. Το Π.Δ. 79 (ΦΕΚ 119/τ.Α'/28-5-2013) «Ίδρυση Σχολών, 
κατάργηση Τμήματος, μετονομασία Τμήματος, συγχώ¬ 
νευση ειδικεύσεων στο Ιόνιο Πανεπιστήμιο». 

7. Τα αποσπάσματα πρακτικών της Προσωρινής Γε¬ 
νικής Συνέλευσης του Τμήματος Τεχνών Ήχου και Ει¬ 
κόνας του Ιονίου Πανεπιστημίου (9η/17-6-2014 και 4η/ 
10-12-2014). 

8. Το απόσπασμα πρακτικών της συνεδρίασης της Κο¬ 
σμητείας της Σχολής Μουσικής και Οπτικοακουστικών 
Τεχνών (5η /03-02-2015). 

9. Τα αποσπάσματα πρακτικών της Συγκλήτου Ειδικής 
Σύνθεσης του Ιονίου Πανεπιστημίου (8η/25-08-2014 και 
4η/09-02-2015). 

10. Το αριθμ. πρωτ. 1378/05-05-2014 έγγραφο της ΑΔΙΠ 
από το οποίο προκύπτει ότι έχει ολοκληρωθεί η εξωτε¬ 
ρική αξιολόγηση του Τμήματος ΤεχνώνΉχου και Εικόνας 
του Ιονίου Πανεπιστημίου. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2014 - 2015 τη 
λειτουργία του Προγράμματος Μεταπτυχιακών Σπου¬ 
δών (Π.Μ.Σ.) του Τμήματος ΤεχνώνΉχου και Εικόνας 
της Σχολής Μουσικής και Οπτικοακουστικών Τεχνών 
του Ιονίου Πανεπιστημίου με τίτλο «Οπτικοακουστικές 
Τέχνες στην Ψηφιακή Εποχή», ως ακολούθως: 

Αρθρο 1 

Γενικές διατάξεις 

Το Τμήμα ΤεχνώνΉχου και Εικόνας της Σχολής Μου¬ 
σικής και Οπτικοακουστικών Τεχνών του Ιονίου Πανεπι¬ 
στημίου οργανώνει και λειτουργεί από το ακαδημαϊκό 
έτος 2014 - 2015 Μεταπτυχιακό Πρόγραμμα Σπουδών 
(Π.Μ.Σ.) με τίτλο «Οπτικοακουστικές Τέχνες στην Ψηφι¬ 
ακή Εποχή», σύμφωνα με τις διατάξεις της απόφασης 
αυτής και του Ν. 3685/2008 (ΦΕΚ 148 τ.Α'), όπως τροπο¬ 
ποιήθηκε και ισχύει. 

Αρθρο 2 

Αντικείμενο - Σκοπός 

Αντικείμενο του Προγράμματος Μεταπτυχιακών Σπου¬ 
δών (Π.Μ.Σ.) είναι η επιστημονική κατάρτιση και ειδίκευ¬ 
ση επιστημόνων στα πεδία: Α) «Δημιουργία και Επικοινω¬ 
νία στις Οπτικοακουστικές Τέχνες» και Β) «Τεχνολογίες 
Αλληλεπίδρασης και Οπτικοακουστικής Τέχνης» Σκοπός 
του Προγράμματος είναι: α) η προαγωγή της επιστημο¬ 
νικής γνώσης, έρευνας και καλλιτεχνικής δημιουργίας 

- στο δημιουργικό πεδίο της οπτικοακουστικής τέχνης 
και της επικοινωνίας 

- στις σύγχρονες τεχνολογίες αλληλεπίδρασης και 
οπτικοακουστικής τέχνης 

και η καλλιέργεια και ανάπτυξη της πρωτογενούς 
επιστημονικής έρευνας, αλλά και η διαμόρφωση και 
προαγωγή της επιστημονικής σκέψης και του καλλιτε¬ 
χνικού έργου. 

β) η δημιουργία ειδικευμένων επιστημόνων και κατηρ- 
τισμένων δημιουργών τέχνης / καλλιτεχνών, ικανών να 
προάγουν την οπτικοακουστική τέχνη, μέσα από την 
εις βάθος χρήση της επιστήμης και της ψηφιακής οπτι- 
κοακουστικής τεχνολογίας και να την εφαρμόσουν σε 


ποικίλα πεδία εφαρμογών, συμπεριλαμβανομένων της 
αυτόνομης και ομαδικής καλλιτεχνικής δημιουργίας, της 
οπτικοακουστικής παραγωγής και της επικοινωνίας. 

Αρθρο 3 

Μεταπτυχιακοί τίτλοι 

Το Πρόγραμμα Μεταπτυχιακών Σπουδών απονέμει 
Μεταπτυχιακό Δίπλωμα Ειδίκευσης (Μ.Δ.Ε.) με τίτλο 
«Οπτικοακουστικές Τέχνες στην Ψηφιακή Εποχή» στις 
εξής κατευθύνσεις: 

1. Δημιουργία και Επικοινωνία στις Οπτικοακουστικές 
Τ έχνες 

2. Τεχνολογίες Αλληλεπίδρασης και Οπτικοακουστικής 
Τέχνης 

Αρθρο 4 

Κατηγορίες Πτυχιούχων 

Στο Πρόγραμμα Μεταπτυχιακών Σπουδών (ΠΜΣ), γί¬ 
νονται δεκτοί πτυχιούχοι Τμημάτων ΤεχνώνΉχου & 
Εικόνας, Καλών Τεχνών, Κινηματογράφου, Γραφικών και 
Γραφίστικων Τεχνών, Φωτογραφίας, Σχεδιασμού Βιομη¬ 
χανικών Προϊόντων, Επικοινωνίας-ΜΜΕ, Αρχιτεκτονικής, 
Μουσικής Επιστήμης και Μουσικών Σπουδών, Επιστη¬ 
μών της Τέχνης, Οπτικοακουστικής και Πολιτισμικής 
Τεχνολογίας, Εικαστικών και Εφαρμοσμένων Τεχνών, 
Επιστημών της Πληροφορικής και των Πολυμέσων, Μη¬ 
χανικών Σχεδίασης Προϊόντων και Συστημάτων, Μηχανι¬ 
κών Η/Υ & Πληροφορικής, Θετικών Επιστημών (Φυσικής, 
Χημείας, Μαθηματικών), Πανεπιστημίων της ημεδαπής ή 
ομοταγών αναγνωρισμένων Ιδρυμάτων της αλλοδαπής, 
καθώς και πτυχιούχοι Τμημάτων Τ.Ε.Ι. συναφούς γνω¬ 
στικού αντικειμένου. 

Άρθρο 5 

Χρονική διάρκεια 

Η χρονική διάρκεια σπουδών για την απόκτηση του 
Μ.Δ.Ε. ορίζεται σε τρία (3) διδακτικά εξάμηνα. 

Αρθρο 6 

Πρόγραμμα μαθημάτων 

Τα διδασκόμενα μαθήματα είναι εξαμηνιαία και κάθε 
κύκλος σπουδών που οδηγεί σε Μ.Δ.Ε. περιλαμβάνει 
διδακτική παρακολούθηση (θεωρία, φροντιστηριακές 
ασκήσεις), ερευνητική απασχόληση και εργαστηριακές 
ασκήσεις. 

Ως γλώσσα διδασκαλίας ορίζεται η Ελληνική. Εν τού- 
τοις, η συγγραφή των Μεταπτυχιακών Διπλωματικών 
Εργασιών μπορεί να γίνει και στην Αγγλική ύστερα από 
επιλογή του φοιτητή σε συνεννόηση με τον επόπτη 
καθηγητή. 

Το πρόγραμμα σπουδών είναι δομημένο σε τρία 
εξάμηνα. Στα δύο πρώτα εξάμηνα πραγματοποιείται 
διδασκαλία μαθημάτων και το τελευταίο εξάμηνο οι 
φοιτητές εκπονούν τη διπλωματική τους εργασία. Οι 
μεταπτυχιακοί φοιτητές πρέπει να παρακολουθήσουν 
και να εξεταστούν επιτυχώς σε μαθήματα Υποχρεωτικά 
Κορμού (ΥΚ), Υποχρεωτικά Κατεύθυνσης (ΥΚΑ ή ΥΚΒ) 
και Υποχρεωτικών Επιλογής Κατεύθυνσης (ΥΕΑ ή ΥΕΒ), 
καθώς και στη Μεταπτυχιακή Διπλωματική Εργασία. 
Το σύνολο των μονάδων ΕΘΤ3 που απαιτούνται για 
την απονομή του Μ.Δ.Ε. ανέρχεται σε 90 μονάδες. Τα 
μαθήματα των δύο κατευθύνσεων και η κατανομή τους 
ανά εξάμηνο παρουσιάζονται στους παρακάτω Πίνακες. 

Α' Εξάμηνο 

Υποχρεωτική παρακολούθηση πέντε (5) μαθημάτων - 
ένα (1) Υποχρεωτικού Κορμού (ΥΚ), ένα (1) Υποχρεωτικού 
Κατεύθυνσης (ΥΚΑ ή ΥΚΒ) και τριών (3) Υποχρεωτικών 
Επιλογής Κατεύθυνσης (ΥΕΑ ή ΥΕΒ), εκ των οποίων ένα 
υποχρεωτικά πρέπει να είναι από την Κατεύθυνση που 
δεν έχει επιλεγεί. 

Κατεύθυνση Α: «Δημιουργία και Επικοινωνία στις Οπτι- 
κοακουστικές Τέχνες» 


Εξάμηνο Α' 

ΠΙΣΤΩΤΙΚΕΣ 

ΜΟΝΑΔΕΣ 

(Ε0Τ3) 

Υποχρεωτικό μάθημα κορμού 

Μεθοδολογίες Έρευνας 

6 

Υποχρεωτικό μάθημα κατεύθυνσης 

Συγγραφή και Οπτικοποίηση σεναρίου 

6 

Υποχρεωτικά επιλογής κατεύθυνσης Α 

Βίντεο Τέχνη 

6 

Κινούμενα Γραφικά και Ψηφιακή 
Εικονογράφηση 

6 

Εφαρμογές Διαδικτύου 

6 

Υποχρεωτικά επιλογής κατεύθυνσης Β 

Τεχνολογίες Παρουσίασης 

6 

Οπτικοακουστικού Περιεχομένου 


Σχεδιασμός και Ανάπτυξη Ψηφιακού 
Πολυμεσικού Περιεχομένου 

6 

Αλληλεπίδραση και Διεπαφές 
Υπολογιστικής Φυσικής 

6 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ 
(Ε0Τ5) 

30 


Κατεύθυνση Β: «Τεχνολογίες Αλληλεπίδρασης και 
Οπτικοακουστικής Τέχνης» 


Εξάμηνο Α' 

ΠΙΣΤΩΤΙΚΕΣ 

ΜΟΝΑΔΕΣ 

(ΕΟΤδ) 

Υποχρεωτικό μάθημα κορμού 

Μεθοδολογίες Έρευνας 

6 

Υποχρεωτικό μάθημα κατεύθυνσης 

Μαθηματικές θεμελιώσεις 
Οπτικοακουστικής Τεχνολογίας 

6 

Υποχρεωτικά επιλογής κατεύθυνσης Α 

Τ εχνολογίες Παρουσίασης 
Οπτικοακουστικού Περιεχομένου 

6 

Σχεδιασμός και Ανάπτυξη Ψηφιακού 
Πολυμεσικού Περιεχομένου 

6 


Αλληλεπίδραση και Διεπαφές 
Υπολογιστικής Φυσικής 

6 

Υποχρεωτικά επιλογής κατεύθυνσης Β 

Βίντεο Τέχνη 

6 

Κινούμενα Γ ραφικά και Ψηφιακή 
Εικονογράφηση 

6 

Εφαρμογές Διαδικτύου 

6 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ 
(ΕΟΤ8) 

30 


Β' Εξάμηνο 


Υποχρεωτική παρακολούθηση πέντε (5) μαθημάτων - 
ένα (1) Υποχρεωτικού Κορμού (ΥΚ), ένα (1) Υποχρεωτικού 
Κατεύθυνσης (ΥΚΑ ή ΥΚΒ) και τριών (3) Υποχρεωτικών 
Επιλογής Κατεύθυνσης (ΥΕΑ ή ΥΕΒ), εκ των οποίων ένα 
υποχρεωτικά πρέπει να είναι από την Κατεύθυνση που 
δεν έχει επιλεγεί 

Κατεύθυνση Α: «Δημιουργία και Επικοινωνία στις Οπτι- 
κοακουστικές Τέχνες» 


Εξάμηνο Β' 

ΠΙΣΤΩΤΙΚΕΣ 

ΜΟΝΑΔΕΣ 

(Ε0Τ5) 

Υποχρεωτικό μάθημα κορμού 

Σημειωτική Ανάλυση των Νέων Μέσων 

6 

Υποχρεωτικό μάθημα κατεύθυνσης 

Ψηφιακή Τέχνη και Δημόσιος Χώρος 

6 

Υποχρεωτικά επιλογής κατεύθυνσης Α 

Διαδραστικές Εγκαταστάσεις 

6 

Τ έχνη Ήχου 

6 

Τρισδιάστατος Σχεδιασμός και 
Χαρτογραφική Προβολή 

6 

Υποχρεωτικά επιλογής κατεύθυνσης Β 

Οπτικοακουστικά Συστήματα Εναλλα¬ 
κτικής Πραγματικότητας 

6 

Εφαρμοσμένη Τεχνητή Νοημοσύνη 

6 

Πιστότητα Οπτικοακουστικού Περιεχο¬ 
μένου 

6 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ (ΕΟΤ3) 

30 


Κατεύθυνση Β: «Τεχνολογίες Αλληλεπίδρασης και 
Οπτικοακουστικής Τέχνης» 


Εξάμηνο Β' 

ΠΙΣΤΩΤΙΚΕΣ 

ΜΟΝΑΔΕΣ 

(Ε0Τ5) 

Υποχρεωτικό μάθημα κορμού 

Σημειωτική Ανάλυση των Νέων Μέσων 

6 

Υποχρεωτικό μάθημα κατεύθυνσης 

Σχεδιασμός - Οργάνωση 

Οπτικοακουστικών Έργων 

6 

Υποχρεωτικά επιλογής κατεύθυνσης Α 

Οπτικοακουστικά Συστήματα Εναλλακτικής 
Πραγματικότητας 

6 

Εφαρμοσμένη Τεχνητή Νοημοσύνη 

6 

Πιστότητα Οπτικοακουστικού 
Περιεχομένου 

6 

Υποχρεωτικά επιλογής κατεύθυνσης Β 

Διαδραστικές Εγκαταστάσεις 

6 

Τέχνη Ήχου 

6 

Τρισδιάστατος 

Σχεδιασμός και 

Χαρτογραφική 

Προβολή 

6 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ (ΕΟΤ3) 

30 

Εξάμηνο Γ 

(κοινό και για τις δύο κατευθύνσεις) 

ΠΙΣΤΩΤΙΚΕΣ 

ΜΟΝΑΔΕΣ 

(ΕΟΤ3) 

Μεταπτυχιακή Διπλωματική Εργασία 

30 


Άρθρο 7 

Αριθμός εισακτέων 


Ο αριθμός εισακτέων ορίζεται κατ' ανώτατο όριο σε 
εξήντα (60) άτομα κατ' έτος. 

Άρθρο 8 
Προσωπικό 

Στο Π.Μ.Σ. θα απασχοληθούν μέλη ΔΕΠ του Τμήμα¬ 
τος Τεχνών Ήχου και Εικόνας και άλλων Τμημάτων 
του Ιονίου Πανεπιστημίου και άλλων Πανεπιστημίων 
της ημεδαπής, καθώς και άλλες κατηγορίες διδασκό¬ 
ντων σύμφωνα με τις διατάξεις του άρθρου 5 του 
Ν. 3685/2008 (ΦΕΚ 148 Α'). 

Άρθρο 9 

Υλικοτεχνική υποδομή 

Το Τμήμα Τεχνών Ήχου και Εικόνας του Ιονίου Πανεπι¬ 
στημίου θα διαθέσει τον υφιστάμενο εξοπλισμό, τις βιβλιο¬ 
θήκες και τις αίθουσες για την πραγματοποίηση του Π.Μ.Σ. 
Επιπλέον, για την κάλυψη των αναγκών του προγράμματος 
θα απαιτηθεί η αγορά εκπαιδευτικού υλικού το οποίο συ- 
νίσταται σε εξοπλισμό εργαστηρίων (υλικό και λογισμικό), 
βιβλία και μελέτες σε έντυπη και ηλεκτρονική μορφή. 

Άρθρο 10 

Διάρκεια λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2021 - 2022 με την επιφύλαξη των διατάξεων άρθρου 
της παρ. 11α του άρθρου 80 του ν. 4009/2011 (ΦΕΚ 195/ 
τ. Α') όπως τροποποιήθηκε και ισχύει. 

Άρθρο 11 

Κόστος λειτουργίας 

Το 65% του συνολικού κόστους λειτουργίας του Προ¬ 
γράμματος αφορά στις λειτουργικές δαπάνες ανέρχεται 
στο ποσό 93.600,00 € και αναλύεται σε κατηγορίες 
δαπανών ως εξής: 


Κατηγορία Δαπάνης 

Ποσά (ευρώ) 

Αμοιβές - Αποζημιώσεις διδακτικού, 
διοικητικού και τεχνικού προσωπικού 

69.080,00 € 

Δαπάνες υποτροφιών 

9.000,00 € 

Δαπάνες προβολής, διαφήμισης και 
ερευνητικών δραστηριοτήτων 

2.000,00 € 

Δαπάνες για αναλώσιμα, γραφική ύλη, 
έντυπα και άλλες προμήθειες 

2.000,00 € 

Υλικοτεχνική υποδομή 

2.880,00 € 

Δαπάνες μετακινήσεων 

8.640,00 € 

Σύνολο: 

93.600,00 € 


Το ανωτέρω κόστος λειτουργίας του ΠΜΣ θα καλυ¬ 
φθεί από δίδακτρα των μεταπτυχιακών φοιτητών, καθώς 
και άλλες πηγές όπως δωρεές, χορηγίες, κλπ. 


Άρθρο 12 

Μεταβατικές διατάξεις 

Οι μεταπτυχιακοί φοιτητές που εισήχθησαν στο ΠΜΣ 
μέχρι και το ακαδημαϊκό έτος 2014-2015 θα περατώ¬ 
σουν τις σπουδές τους σύμφωνα με τις διατάξεις της 
παρούσας απόφασης. 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα, σύμφωνα με την κεί¬ 
μενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 20 Φεβρουάριου 2015 
Η Πρύτανις 

ΑΝΑΣΤΑΣΙΑ ΣΑΛΗ - ΠΑΠΑΣΑΛΗ 

-♦- 

Αριθμ. 576/11/03.03.2015 (4) 

Τροποποίηση των υπ’ αριθμ. 3701/55/22.11.2011 και 
3032/52/21.10.2014 αποφάσεων του Δ.Σ. του Οργα¬ 
νισμού Απασχόλησης Εργατικού Δυναμικού σχετικά 
με το Σύστημα Επικοινωνίας και Εγγραφής Ανέρ¬ 
γων στον ΟΑΕΔ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις των παρ. 2, 3 και 4 του άρθρ. 71 του 
ν.3996/2011 (ΦΕΚ 170/Α/5.8.2011). 

2. Τις διατάξεις της παρ.4 του άρθρου 18 του 
ν. 4302/2014 (ΦΕΚ 223/Α'/07.10.2014). 

3. Τις αποφάσεις Δ.Σ 3701/55/22.11.2011 (ΦΕΚ 3018/ 
Β730.12.2011) και 3032/52/21.10.2014 (ΦΕΚ 3028/10.11.2014). 

4. Τη γνώμη των μελών του. 

5. Το γεγονός ότι από την παρούσα δεν προκαλείται 
δαπάνη για τον κρατικό προϋπολογισμό, αποφασίζει: 

Την τροποποίηση της υπ’ αριθμ. 3032/52/21.10.2014 (ΦΕΚ 
3028/10.11.2014) απόφασης του, σχετικά με το Σύστημα 
Επικοινωνίας και Εγγραφής Ανέργων στον ΟΑΕΔ, ήτοι: 

Α) την αντικατάσταση της παραγρ. 6 του αρθρ. 2 του 
Κεφ. Α', ως εξής: 

«6. Από 4.01.2016 η ανανέωση του δελτίου ανεργίας 
γίνεται αποκλειστικά μέσω διαδικτύου με τη χρήση κω¬ 
δικών πρόσβασης». 

Β) την αντικατάσταση του δεύτερου εδαφίου της παρ. 
2 του άρθρου 8 του Κεφ. Β, ως εξής: 

«Από τις 04.01.2016 και έπειτα οι αιτήσεις για τις ανω¬ 
τέρω παροχές του ΟΑΕΔ, εκτός της τακτικής επιδότη¬ 
σης ανεργίας, του επιδόματος μακροχρονίως ανέργων 
και του βοηθήματος σε ασφαλισμένους του ΟΑΕΕ, 
ΕΤΑΑ, και ΕΤΑΠ - ΜΜΕ, υποβάλλονται αποκλειστικά 
με ηλεκτρονικό τρόπο μέσω του διαδικτύου, από τους 
ίδιους τους ενδιαφερομένους, με τη χρήση κωδικών». 

Την τροποποίηση του άρθρου 14 της υπ’ αριθμ. 
3701/55/22.11.2011 απόφασης του Δ.Σ. του ΟΑΕΔ σχετι¬ 
κά με το Σύστημα Επικοινωνίας και Εγγραφής Ανέργων 
στον ΟΑΕΔ, ως εξής: 

Ο τίτλος του άρθρου 14 του κεφαλαίου Γ' της με 
αριθμό 3701/55/22-11-2011 απόφασης του, αντικαθίσταται 
ως εξής: «Εκδοση Βεβαίωσης Ανεργίας, Βεβαιώσεων 
Συμμετοχής σε δράσεις Συμβουλευτικών Υπηρεσιών». 

Τα δύο πρώτα εδάφια του άρθρου 14 της με αριθμό 
3701/55/22-11-2011 απόφασης του, αντικαθίσταται ως 
εξής: 

«Η Βεβαίωση Ανεργίας και οι Βεβαιώσεις Συμμετο¬ 
χής σε δράσεις Συμβουλευτικών Υπηρεσιών μπορούν να 
χορηγούνται είτε με την αυτοπρόσωπη παρουσία του 
ανέργου σε οποιαδήποτε Υπηρεσία ΚΠΑ2 του ΟΑΕΔ είτε 
με τη χρήση ηλεκτρονικής μεθόδου επικοινωνίας μέσω 
της επίσημης ιστοσελίδας του Οργανισμού. 


Η Βεβαίωση Ανεργίας και οι Βεβαιώσεις Συμμετοχής 
σε δράσεις Συμβουλευτικών Υπηρεσιών που χορηγού¬ 
νται με τη χρήση της ηλεκτρονικής μεθόδου επικοινω¬ 
νίας, φέρουν προηγμένη υπογραφή και ασφαλή χρο¬ 
νολόγηση και δυνάμει του άρθρου 14 παραγρ. 1 του 
ν. 3979/2011 («Για την ηλεκτρονική διακυβέρνηση και 
λοιπές διατάξεις» ΦΕΚ ΑΊ38) έχει ισχύ ακριβούς αντι¬ 
γράφου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος κ.α.α. 

Α' Αντιπρόεδρος 
ΕΜΜΑΝΟΥΗΛ ΚΟΝΤΟΠΑΝΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 512.3/2015/-1157/2015/21 - 01 -2015 απόφαση του 
Κεντρικού Λιμενάρχη Πατρών που δημοσιεύθηκε στο 
ΦΕΚ 246/17-02-2015 (τ. Β') στη σελίδα 3698° στην Β' 
στήλη, στην παράγραφο 6 διαγράφεται η λέξη «μήνα» 
και διορθώνεται: 

η εσφαλμένη εγγραφή «....δύο (02) μήνες μήνα από....» 

στην ορθή «....δύο (02) μήνες από...... 

(Από το Κεντρικό Λιμεναρχείο Πάτρας) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

